google/wiki40b huggingface dataset:
The Online Revolution

The Online Revolution (Revolusi Dalam Talian) adalah kempen yang menyediakan diskaun, jualan promosi dan pelbagai pertandingan di laman web Lazada Malaysia. Melalui kerjasama dengan syarikat e-dagang yang lain - Zalora dan Foodpanda, kempen e-dagang bakal dijadikan sebagai tradisi tahunan . 'The Online Revolution' ini direka berdasarkan kempen 'Cyber Monday' di Amerika Syarikat, yang berlangsung pada hari Isnin pertama selepas perayaan 'Thanksgiving' .

Permulaan

'The Online Revolution' ini telah diperkembangkan dari kempen sehari yang berlangsung pada tarikh keramat 12 Disember, 2012 (12.12.12) yang dinamakan ‘Awesome Deals Day’, di mana pelanggan-pelanggan telah ditawarkan tawaran-tawaran istimewa dan diskaun yang menarik dari Lazada, Zalora dan Foodpanda . Pada tahun 2013, jualan e-dagang dijangka akan meningkat sebanyak 17% kepada $1.2 trilion di seluruh dunia , dan saiz pendapatan transaksi e-dagang Malaysia pula dijangka akan mengatasi RM1.72 bilion pada tahun 2017 . Berdasarkan itu, Lazada Malaysia berhasrat untuk mengukuhkan lagi ekosistem e-dagang melalui 'The Online Revolution' dan menjadi kempen dalam talian tahunan yang terbesar .

Asal Usul Istilah

'The Online Revolution' telah dicipta berikutan kejayaan kempen ‘Awesome Deals Day’ pada 12 Disember, 2012. Namanya kemudian telah ditukar kepada 'The Online Revolution' sebagai satu tanda transformasi daripada kaedah membeli-belah secara tradisional kepada kaedah baru yang mengetengahkan kecanggihan membeli-belah dalam talian .

2013

Berbeza dengan kempen pertama yang diadakan pada tahun 2012, 'The Online Revolution' Lazada pada tahun 2013 pula adalah kempen satu bulan yang telah bermula pada 11 November, 2013. Kemuncak kempen merangkumi pelbagai tawaran hebat dengan diskaun yang menarik untuk telefon bimbit, tablet, peralatan rumah, elektronik dan pelbagai produk . Kempen pada tahun 2013 ini telah disokong oleh syarikat-syarikat ternama seperti Yahoo, Hitz fm, Hypp TV, Telekom, Bcard, dan GDEX . Pendengar Hitz.FM berpeluang untuk memenangi vaucer tunai Lazada dan barangan mingguan terpilih dengan hanya mendengar dan mengambil bahagian dalam pertandingan atau pergi ke kruiser-kruiser Hitz.FM, manakala pelanggan-pelanggan Digi, Hypp TV dan Telekom pula dapat menikmati tawaran dan vaucer yang eksklusif kepada mereka .
Gomoh

Demografik 2001

Menurut bancian India pada tahun 2001, Gomoh memiliki bilangan penduduk seramai 28,576. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Gomoh memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Albarracín

Albarracín merupakan sebuah kawasan perbandaran yang terletak di wilayah Teruel, Aragon, Sepanyol
Hilmi Yahaya

Latar belakang

Hilmi Yahya dilahirkan pada 6 Mac 1949 di Balik Pulau, Pulau Pinang. Hilmi adalah anak sulung kepada bekas guru besar Sekolah Agama Permatang Pasir, Balik Pulau, Yahaya Che Mat atau dikenali sebagai Pak Ngah Yahaya .
Beliau berkahwin dengan Datin Seri Jamilah Mohd Zain dan mempunyai lima orang anak. Hilmi memiliki Ijazah Sarjana Muda Perubatan dari Universiti Malaya (1977). Ketika di Fakulti Perubatan UM, beliau dan rakan-rakan sekuliah menubuhkan Persatuan Mahasiswa Islam Perubatan sebagai wadah kepada pelajar bersuara. Di UM, beliau sempat mendengar  syarahan Datuk Seri Abdullah bin Ahmad Badawi yang ketika itu merupakan Timbalan Ketua Setiausaha Kementerian Belia. Penceramah lain ialah Datuk Abdul Aziz Shamsuddin (bekas Menteri Kemajuan Luar Bandar dan Wilayah).

Politik

Beliau terlibat dalam politik UMNO bermula pada tahun 1977 dan menjadi Jawatankuasa UMNO Bahagian Balik Pulau. Tahun 1990, kepimpinan PAS menjemput beliau bertanding atas tiket PAS tetapi ditolak. Beliau menjadi Adun Teluk Bahang selama 3 penggal dan beralih ke parlimen Balik Pulau pada 2004. Beliau dipilih sebagai Majlis Tertinggi (MT) UMNO pada 2000. 
Beliau dilantik sebagai Exco kerajaan negeri Pulau Pinang selama dua penggal . Antaranya sebagai Jawatankuasa Agama Negeri Pulau Pinang, Jawatankuasa Hal Ehwal Tanah, Perancangan dan Penyelarasan Program Pembangunan Negeri Pulau Pinang serta pelbagai portfolio lain.
Pada Pilihan Raya Umum Malaysia 2008 beliau memenagi kerusi Dewan Undangan Negeri Teluk Bahang di Pulau Pinang.

Menang pilihan raya Balik Pulau 2004

Dalam Pilihan Raya Umum Malaysia 2004 Hilmi Yahaya (Barisan Nasional/UMNO mendapat 21,114 undi di kawasan parlimen P053 Balik Pulau. Sementara Rohana Ariffin (Keadilan) mendapat 8,177 undi.  Sebelum itu, Balik Pulau dimemangi oleh Datuk Mohd Zain Omar (BN/UMNO). Tahun 2008, terlepas kepada PKR iaitu Mohd Yusmadi Mohd Yusuff.Datuk Dr. Norraesah Mohamad BN/UMNO kalah dengan majoriti 708 undi.

Jawatan

Ketua UMNO Bahagian Balik Pulau 2008-kini
Dato' Seri Dr Hilmi b Yahaya adalah seorang ihsan yang mesra rakyat serta amat rendah diri serta mudah untuk berbicara.Beliau memulakan kliniknya sendiri iaitu Klinik Seri Pulau yang banyak memberikan rawatan serta caj yang berpatutan kepada penduduk setempat di Balik Pulau.
Ketika beliau berjinak-jinak dengan arena politik beliau telah banyak memberikan kata-kata semangat kepada pelajar-pelajar setempat di sekolah sekitar Balik Pulau .
Kata-kata semangatnya juga masih berkesan kepada pelajar-pelajar Maktab Rendah Sains MARA , Balik Pulau.
Beliau juga banyak membantu masyarakat Balik Pulau.
Yap Hoi Liong

Pilihan raya 2011

Dalam pilihan raya 2011, beliau bertanding mewakili PR dan mendapat 9649 undi dengan majoriti 317. Lawan beliau ialah Datuk Tiong Thai King dari parti BN mendapat 9332 undi. Calon lain ialah
Apandi Bin Abdul Rani-(Bebas-174) .
Dalam pilihan raya sebelum ini, kawasan ini dimenangi oleh Datuk Dr.Soon Choon Teck (BN-SUPP).
Baharuddin Zainal

Kerjaya dan perniagaan

Kerjaya beliau bermula sebagai Penolong Pegawai Penyelidik (Julai 1963) di Dewan Bahasa dan Pustaka ; Timbalan Ketua Pengarah (sehingga 1985); Ketua Editor Dewan Sastera, dan Dewan Budaya dan Dewan Bahasa. Kemudian menjadi kolumnis majalah bulanan Dewan Sastera (2005- kini ) dan sidang pengarang jurnal Tenggara . Mulai tahun 1982, Baha Zain dilantik sebagai Timbalan Ketua Pengarah DBP
Pada tahun 1984 beliau meletakkan jawatan untuk berkecimpung dalam dunia perniagaan. Pada tahun 1985, beliau menerbitkan majalah berita mingguan Era yang menyamai konsep majalah Time tetapi tidak bertahan lama.
Baha Zain kemudian menjadi Pengerusi Eksekutif Dasar Padu (M) Sdn. Bhd dan syarikat penerbitan Pustaka Cipta (1985). Beliau dilantik sebagai Ahli Lembaga Amanah, Yayasan Penataran Ilmu mulai 1986 ; Lembaga Amanah Balai Seni Lukis Negara, anggota Majlis Perkembangan Buku Kebangsaan ; Timbalan Presiden Persatuan Penterjemah Malaysia (1985-1991); Presiden Ikatan Penerbit Buku Bumiputera Nasional (1989-1994).

Penilaian dan kritikan

...  Puisi Baha Zain menawan pembaca dengan serentak sejak perkenalan awal. Dan sering untuk selama-lamanya. Rahsia menakjubkan yang meresapinya, menarik pembaca dengan membawanya semakin dalam kepada makna dan irama puisi. Yang menawan ialah juga metafora yang begitu aneh dan jati dan pada dasarnya sangat kemelayuan. . - Victor Pogadaev
Ingersheim

Ingersheim merupakan sebuah kota terletak di Ludwigsburg, Baden-Württemberg, Jerman.
Sharif Babu

Kerjaya

Beliau banyak beraksi dalam filem-filem terbitan Merdeka Filem Studio yang turut membabitkan seniman Allahyarham Tan Sri P.Ramlee, antaranya Do Re Mi, Nasib Do Re Mi, Enam Jahanam dan Anak Bapak. Watak yang kerap dibawa oleh beliau ialah sebagai Ceti atau Samseng, Sharif Babu memang sinonim dengan watak-watak ini, malah kalau disebut 'ceti' maka wajah beliaulah yang menerpa difikiran. Diakhir penglibatan beliau dilayar perak, Sharif sempat berlakon bersama seniman Allahyarham Dato` Sudirman Haji Arshad filem Kami pada tahun 1982, beliau membawakan watak Pak Du, lelaki budiman yang berbeza dengan watak yang lazimnya diberikan kepada beliau. Menerusi Filem Kami, Sharif Babu telah dicalonkan sebagai Pelakon Pembantu Terbaik di Festival Filem Malaysia ke-3, namun anugerah itu tidak dimenanginya.
Mungkin ramai yang tidak tahu, selain mewarnai layar perak dengan watak komedi, Sharif Babu juga merupakan seorang pemuzik, beliau merupakan seorang pemain gendang dan rebana dalam kumpulan muzik tradisional yang terkenal di Pulau Pinang, kumpulan Pak Jab Ronggeng yang juga merupakan bapa saudaranya. Selain daripada itu beliau juga pernah menyertai kumpulan muzik yang diketuai oleh pemuzik terkenal, Hamzah Dolmat. Penglibatan beliau dalam kumpulan muzik ini telah membawanya mengembara sambil membuat persembahan di luar negara, antaranya di London, Berlin, Manila, Sri Lanka, Indonesia dan Thailand. Bakat seni muzik yang mengalir dalam tubuhnya itu dikatakan diwarisi dari bapanya, Pak Babu yang terkenal di pentas bangsawan, selain pakar bermain rebana.
Satu fakta menarik tentang Sharif Babu ialah, beliau merupakan salah seorang bekas suami kepada seniwati terkenal, Mak Enon, mereka mendirikan rumahtangga pada tahun 1952. Pada ketika itu, Sharif Babu baru berusia 26 tahun, sementara Mak Enon pada ketika itu telah pun berusia 40 tahun. Rumahtangga mereka tidak kekal lama, mereka berpisah dan Sharif terus menduda, sementara Mak Enon telah menemui jodoh baru.
Pada 1982, Shariff bersara dari bidang lakonan.

Kematian

Shariff Babu menghembuskan nafasnya yang terakhir pada hari khamis, 16 Mei 1985 di Hospital Besar Kuala Lumpur akibat penyakit jantung, selain komplikasi beberapa penyakit lain seperti kencing manis, batuk kering dan darah tinggi ketika itu beliau berusia 58 tahun. Jenazahnya telah disemadikan di Tanah Perkuburan Islam Taman Kota, Allahyarham meninggalkan tiga orang anak, dua lelaki dan seorang perempuan.
Eckstedt

Eckstedt merupakan sebuah kawasan perbandaran terletak di daerah Sömmerda, Thüringen, Jerman.
Lemak monotaktepu

Dalam bidang biokimia dan nutrisi, asid lemak monotaktepu (monounsaturated fatty acids, MUFA) merupakan asid lemak yang mempunyai satu ikatan kembar (double bond) dalam rantaian asid lemak manakala semua atom karbon yang lain berikatan tunggal (single bond). Sebagai kontras, asid lemak politaktepu (PUFA) mempunyai lebih daripada satu ikatan kembar.

Kesihatan

Lemak monotaktepu mencegah penyakit otot jantung dengan memberikan lebih kebendaliran membrane daripada lemak tepu, tetapi lebih rentan kepada peroksidasi lipid (rancidity). Kajian KANWU besar-besaran mendapati bahawa menambah pengambilan lemak monotaktepu serta mengurangkan lemak tepu boleh meningkatkan kepekaan insulin, tetapi hanya apabila pengambilan lemak keseluruhan itu rendah.☃☃ Akan tetapi, sesetengah asid lemak monotaktepuseperti mana lemak teputsmungkin memupuk kerintangan insulin, sedangkan asid lemak politaktepu mungkin mencegah kerintangan tersebut.
Kajian menunjukkan bahawa menggantikan pengambilan lemak monotaktepu dengan lemak tepu adalah dikaitkan dengan meningkatnya aktiviti fizikal harian dan penggunaan tenaga rehat. Lebihnya aktiviti fizikal dikaitkan dengan pengambilan asid oleik yang lebih tinggi daripada asid palmitik. Daripada kajian itu didapati bahawa menambah pengambilan lemak monotaktepu mengurangkan kecenderungan untuk marah.

Sumber

Lemak monotaktepu terdapat dalam otot haiwan seperti daging merah dan lemak, hasil tenusu penuh, kekeras, dan buah-buahan tinggi lemak seperti zaitun dan avokado. Minyak zaitun adalah kira-kira 75% lemak monotaktepu.  Sumber-sumber lain termasuk minyak avokado, minyak kacang makadamia, minyak kacang tanah, minyak bijan, minyak jagung, bertih jagung, whole grain gandum bijian penuh, bijirin, oatmeal, minyak badam, minyak bunga matahari, dan sebagainya.
Bendera Kanada

Reka bentuk dan perlambangan

Warna-warna merah dan putih dijadikan warna rasmi negara Kanada setelah pengisytiharan Jata Diraja negara tersebut pada tahun 1921, masing-masing diambil daripada Salib Santo George milik England dan jata Kerajaan Perancis yang wujud sejak zaman pemerintahan Charles III dari Perancis lalu mewakili sejarah para peneroka yang menduduki kawasan lingkungan Kanada kini lalu membentuk jajahan mereka yang tersendiri sebelum penyatuan jajahan-jajahan dalam satu "Gabungan Kanada".
Daun mapel telah dijadikan suatu simbol mewakili Kanada sejak abad ke-18, di mana ia pertama kalinya digunakan pada jata-jata negeri Ontario dan Quebec. Daun ini kemudiannya dimasukkan dalam rekaan jata negara Kanada pada tahun 1921. Bilangan bucu pada daun tersebut tiada makna signifikannya serta ditetapkan setelah ujian angin kencang dijalankan bagi melihat rekaan daun mana yang paling mudah dilihat apabila dikibar dengan lajunya.
Yuka Momiki

Pasukan kebangsaan

Yuka Momiki bermain 14 perlawanan dan menjaringkan 3 gol untuk pasukan bola sepak kebangsaan wanita Jepun.
Torralba de los Frailes

Torralba de los Frailes merupakan sebuah kawasan perbandaran yang terletak di wilayah Zaragoza, Aragon, Sepanyol
Filem Ali Baba and the Forty Thieves, 1944

Ringkasan

Seorang putera budak, yang dibesarkan oleh empat puluh pencuri, membalas dendam ke atas penceroboh Mongol yang telah membunuh bapanya dan mencuri kerajaannya.
Topojan

Topojan merupakan sebuah munisipaliti di Daerah Kukës, Kukës County, timurlaut Albania.
Zaini Mohamad Said

Kerjaya tentera

Beliau menyertai tentera pada 1965, ketika darurat telah tamat dan PKM berundur ke sempadan Malaysia-Thailand. 1968-1970-an, PKM dikatakan masuk masuk semula ke Malaysia. Angkatan tentera meronda semula di hutan Perak, Kedah, Pahang dan Kelantan. Pada 1979 beliau merupakan Pegawai Staf Utama yang merancang dan melaksanakan operasi atas arahan Panglima. Operasi dijalankan di sekitar Ipoh selepas Tugu Negara diletupkan dan ketua polis Perak dibunuh.
Selepas kumpulan Al-Ma'unah melarikan sejumlah besar senjata api daripada stor persenjataan sebuah kem Rejimen Askar Wataniah pada 2 Julai 2000, Lt. Jen. Zaini mengetuai Ops Subuh menyerbu pangkalan mereka di Sauk, Perak. Beliau berhasil membuatkan mereka menyerah diri dan dianugerahkan pingat Seri Pahlawan Gagah Perkasa (S.P.) atas keberanian dan sumbangannya dalam peristiwa tersebut.

Insiden sauk

Bernama melaporkan bahawa Zaini kecewa dengan dakwaan bahawa Insiden Sauk adalah pentas yang berjaya mengaibkan parti Islam Se Malaysia, parti pembangkang berasaskan Islam. Tuduhan itu dibuat walaupun menembak mati kematian komando Mathew anak Medan dan detektif polis Sarjan R. Sagadevan dan luka tembakan yang ditimbulkan oleh Sarjan Ukoon anak Pungkok. Zaini mendakwa tuduhan itu dibuat oleh kumpulan yang mempunyai agenda politik. Dia mendakwa tuduhan itu telah mengecilkan pengorbanan pasukan keselamatan dan paling menjijikkan dan memalukan kepada pasukan keselamatan yang pencapaian dan pengabdiannya telah menerima pengiktirafan dunia

Kehidupan pasca tentera

Zaini dilantik sebagai pengarah Opcom Holdings Berhad pada 12 September 2003 dan menjadi pengerusi Jawatankuasa Audit. Beliau juga merupakan pengarah syarikat tersenarai awam, AV Ventures Corporation Berhad (dahulunya dikenali sebagai Autoindustries Ventures Berhad). Beliau adalah pengerusi RMS Technology Sdn. Bhd.
Zaini dipetik oleh Agence France Presse, 3 Februari 2002 sebagai mengatakan bahawa konflik ketenteraan mungkin keluar sekiranya isu bekalan air antara Singapura dan Malaysia tidak diselesaikan dengan betul. "Dalam konteks ini, pentingnya isu air ditangani dengan berhati-hati oleh pemimpin dan kerajaan kedua-dua negara. Konflik ketenteraan mesti dielakkan kerana ia hanya akan menjejaskan kedua-dua negara," katanya dipetik sebagai berkata dalam Mingguan Malaysia.

Penghargaan

Zaini dianugerahkan Seri Pahlawan Gagah Perkasa (SP), Anugerah tertinggi Malaysia untuk peranannya semasa pengepungan Al-Ma'unah.
Republik Austria Pertama

Penubuhan

Pada tahun 1919, Republik Jerman Austria telah dibubarkan oleh Perjanjian Saint Germain, yang menyerahkan wilayah didiami penduduk Jerman, Sudetenland kepada Czechoslovakia, wilayah Tyrol ke Itali.
Perjanjian itu menimbulkan kemarahan penduduk Jerman di Austria yang mendakwa bahawa ia telah melanggar "14 Poin" yang dibentangkan oleh Presiden Amerika Syarikat Woodrow Wilson semasa rundingan damai, khususnya hak untuk "penentuan diri" daripada semua bangsa. Ramai daripada mereka merasakan bahawa kehilangan 60 peratus daripada wilayah empayar sebelum perang, Austria tidak lagi berdaya maju sebagai sebuah negeri yang berasingan.
Keadaan ini menyebabkan banyak pertikaian ke atas wilayah-wilayah mereka. Pertama adalah wilayah tenggara Carinthia, kebanyakannya didiami oleh orang Slovenia. Pengambilan wilayah itu oleh negara baru SHS dicegah oleh pungutan suara pada 10 Oktober 1920 kerana sebahagian penduduk memilih bersama Austria. Pertikaian wilayah kedua pula ialah Hungary ingin mengambil tuntutan ke atas negeri Burgenland, di bawah nama "Hungary Barat", yang sebahagian daripada Kerajaan Hungary sejak tahun 1647. Ia juga didiami oleh penduduk yang menggunakan bahasa Jerman, tetapi juga ada segelintir penduduk menggunakan bahasa Croat dan Hungary. Melalui Perjanjian St. Germain, ia sebahagian daripada Republik Austria pada tahun 1921. Selepas membuat pungutan suara oleh Austria, kota Sopron kekal di Hungary.
Selepas perang, Austria diperintah oleh kerajaan sayap kiri dan sayap kanan yang telah menubuhkan sebuah program sosioekonomi progresif dan perundangan buruh. Pada tahun 1920, kerajaan campuran telah menubuhkan Perlembagaan Austria. Walau bagaimanapun, negara baru ini amat sukar untuk dikawal kerana ekonomi bekas empayar Austria telah diambil oleh negara baru yang merdeka. Perkara ini semakin rumit apabila sedikit fakta mengatakan beberapa negara-negara baru ini masih bergantung kepada bank-bank di Vienna.
Logi Kuasa Teluk Sirih

Logi Kuasa Teluk Sirih merupakan sebuah logi kuasa eletrik yang terdapat di Sumatera Barat, Indonesia. Logi Kuasa Teluk Sirih terdiri daripada Teluk Sirih unit 1 & 2 (2x112MW).

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa Teluk Sirih mempunyai keupayaan untuk menghasilkan sehingga 224 Megawatt kuasa eletrik yang digunakan bagi membekalkan kuasa eletrik di Sumatera Barat.
Mauprévoir

Mauprévoir ialah sebuah komun di jabatan Vienne di wilayah Poitou-Charentes barat Perancis.
Kampung Perepat

Poskod

Poskod yang digunakan di Kampung Perepat, Kapar, Selangor ialah 42200.
More Jutaria

More Jutaria ialah salah satu rancangan kuiz yang termahal di Malaysia yang mendapat sambutan yang menggalakan daripada orang ramai. Ia menawarkan hadiah berupa wang tunai RM1,000,00 dan sebuah kereta Ferrari. Rancangan tersebut bersiaran selama empat bulan di RTM1 pada tahun 1991. Ia ditaja oleh More.
Ahmad Samerin pernah memenangi kuiz ini dan ialah satu-satunya yang memenangi kuiz ini.
Gerimis (filem)

Pengarah

Filem Gerimis diarah oleh pengarah P. Ramlee pada 1968.

Ringkasan

Musyid, seorang yang kaya mempunyai empat orang anak: Kamal, Azman, Bakhtiar dan Tijah. Kamal sering menghabiskan masanya dengan melukis. Pada suatu hari, Kamal berkenalan dengan seorang penari kelab malam, Leela, dan berminat untuk melukis potretnya. Hubungan mereka berlanjutan dan menjadi semakin mesra hingga Kamal mengambil keputusan berkahwin dengan Leela. Bapa Kamal, Mursyid dan juga bapa Leela tidak merestui hubungan mereka. Oleh kerana cinta itu buta dan tidak memilih rupa dan bangsa, maka Kamal dan Leela melarikan diri daripada keluarga masing-masing dan berkahwin sebaik sahaja Leela memeluk agama Islam. Mereka berdua hidup gembira walaupun dalam serba kekurangan. Selepas setahun, Leela melahirkan seorang anak. Kamal juga terpaksa menjadi penjual ikan dan sayur kerana pendapatan melukisnya yang tidak seberapa. Suatu hari, adik Kamal yang bernama Tijah datang bertemu mereka dan menyampaikan berita bahawa bapa mereka telah meninggal dunia. Apabila wasiat dibacakan, Kamal tidak mendapat walau sedikit pun harta peninggalan bapanya. Jalil, bapa saudara Kamal mengajak Kamal sekeluarga tinggal bersamanya. Kamal juga diberikan kerja menguruskan syarikat Jalil. Kehidupan Kamal sekeluarga bertambah senang. Tanpa disangka-sangka, panas yang diharapkan hingga ke petang bertukar muram, sebab gerimis turun di tengahari. Ketenteraman rumahtangga Kamal terancam apabila dia bertemu Tinah, seorang penyewa yang berurusan dengan syarikat bapa saudaranya Jalil.
Kendujhar

Demografik 2001

Menurut bancian India pada tahun 2001, Kendujhar memiliki bilangan penduduk seramai 51,832. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kendujhar memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
Lengkuas

Kegunaan

Lengkuas sentiasa digunakan dalam masakan untuk menambah aroma seperti masakan pedas, laksa penang, sup singgang dan boleh digunakan untuk masakan goreng. Dalam bidang perubatan, lengkuas boleh melegakan sakit perut, selsema dan agen antibakteria.
Valery Chkalov

Biografi singkat

Chkalov dilahirkan di Chkalovsk, Rusia, dekat bandar Nizhny Novgorod. Ayahnya  pengawas boiler, ibunya meninggal apabila Valery berusia 6 tahun.  Chkalov belajar di sekolah teknik di Cherepovets tetapi lebih kemudian balik ke tempat lahir dan bekerja sebagai pembantu ayahnya.  Dia melihat kapal terbang untuk kali pertama pada tahun 1919 dan mengambil keputusan masuk Angkatan Udara Tentera Merah. Dia dilatih sebagai juruterbang dan selepas tamat pengajiannya pada tahun 1924 masuk skuadron pejuang. Chkalov berkahwin  Olga Orekhova, seorang guru sekolah dari Leningrad pada tahun 1927. Pada awal tahun 1930-an dia menjadi juruterbang penguji.

Pencapaian

Chkalov mencapai beberapa kejayaan dalam bidang penerbangan. Pada tahun 1936 dan 1937 dia mengikuti beberapa penerbangan ultra panjang termasuk penerbangan 63 jam dari Moscow, Soviet Union ke Vancouver, Washington, Amerika Syarikat melalui Kutub Utara memandu kapal terbang Tupolev ANT-25 (Jun 18–20, 1937), jarak non-stop 8811km. Penerbangan itu merintas laluan penerbangan melalui kawasan polar dari Europah ke Pantai  Pasifik Amerika.

Kematian

Chkalov meninggal pada 15 Disember 1938 waktu menguji  prototaip pejuang Polikarpov I-180. Abu jenazahnya dimakamkan dalam Tembok Kremlin.
La Châtaigneraie

La Châtaigneraie ialah sebuah komun di jabatan Vendée di wilayah Pays de la Loire barat Perancis.
Agensi Antidadah Kebangsaan

Sejarah

Pada 17 Februari 1996, Kabinet telah meluluskan penubuhan Agensi Antidadah Kebangsaan (AADK) dengan menggabungkan Pasukan Petugas Anti dadah (PPAD) dan Bahagian Rawatan dan Pemulihan (BRPD) sebagai sebuah organisasi di bawah Kementerian Dalam Negeri (KDN), Agensi Antidadah Kebangsaan adalah urusetia kepada Majlis Dadah Kebangsaan (MDK) yang dipengerusikan oleh Y.B. Menteri Dalam Negeri dan bertanggungjawab kepada semua aspek tindakan anti dadah negara.

Peranan

Untuk menentukan segala usaha negara memerangi ancaman dadah berjalan secara terancang, berarah dan selaras demi mewujudkan satu masyarakat yang bebas daripada dadah.